Source: http://dincolodesport.eu/timisoara-saracens-pierdut-duelul-cu-csm-bucuresti/
Timestamp: 2018-02-25 23:51:29+00:00

Document:
Timișoara Saracens a pierdut duelul cu CSM București - Dincolo de sport
Programul play-off-ului din Liga 1! Când se joacă CFR-FCSB
Dinamo îl acuză pe Istvan Kovacs pentru ratarea play-off-ului :-)
Meciuri de foc în optimile Europa League
Naționala feminină, la un turneu în Turcia
Timișoara Saracens a pierdut duelul cu CSM București
CSM București a produs, sâmbătă seara, surpriza etapei a treia a SuperLigii CEC Bank la rugby, învingând cu 28-16 (9-13) campioana en titre, Timișoara Saracens, într-o partidă disputată pe stadionul ”Arcul de Triumf” din Capitală.
”Tigrii” au început bine prima repriză reușind să marcheze primele puncte prin Valentin Calafeteanu, dintr-o lovitură de pedeapsă, scorul devenind 3-0, menționează site-ul formației bucureștene. După o perioadă de aproximativ 20 de minute de joc în care nu s-au înscris puncte, oaspeții au reușit primul eseu al partidei după o margine în cinci metri și un mol concretizat de Andrei Rădoi, transformat de Jody Rose, scorul devenind 7-3 pentru Timișoara.
Câteva minute mai târziu, același Jody Rose a mai adăugat trei puncte în contul Timișoarei după o lovitură de pedeapsă transformată.
Valentin Calafeteanu a redus din diferență cu câteva minute înainte de pauză, în urma unei greșeli a oaspeților, transformând lovitura de pedeapsă și aducând scorul la 10-6 pentru ”sarazini”.
Până la pauză, Jody Rose a mai adus trei puncte pentru echipa campioană și a stabilit scorul primei reprize, 13-9 pentru oaspeți.
Repriza secundă a început cu o lovitură de pedeapsă concretizată de Valentin Calafeteanu, avantajul Timișoarei devenind minim. Jody Rose a ratat apoi ocazia de a mări avantajul echipei sale dintr-o altă lovitură de pedeapsă.
CSM București a reușit să preia din nou conducerea după un dropgol superb reușit de Darren Baron, scorul devenind 15-13.
Bănățenii, prin același Jody Rose, au mai concretizat o lovitură de pedeapsă pentru a reveni în avantaj, dar Hinckley Vaovasa a reușit prima încercare pentru echipa CSM București după un șut de urmărire finalizat în terenul de țintă advers, Valentin Calafeteanu reușind să transforme pentru 22-16.
Diferența s-a majorat după ce Darren Baron a mai reușit trei puncte dintr-o lovitură de pedeapsă, scorul devenind 25-16. Câteva minute mai târziu, același Baron a încercat să mai marcheze trei puncte dintr-o poziție dificilă, ratând puțin ținta, iar scorul rămânea 25-16.
În ultimul minut al partidei, Darren Baron a stabilit scorul final al partidei după o lovitură de pedeapsă, CSM București învingând campioana en-titre, Timișoara Saracens cu 28-16.
În urma acestui rezultat, ”tigrii” se mențin pe poziția secundă a clasamentului, cu 11 puncte, după liderul Steaua București (15 pct.), bănățenii aflându-se pe locul 5, cu 4 puncte.
Similar cu acestacsm bucurestifeaturedrugbysuperligatimisoara saracens
danielfebruarie 6, 2018
danieldecembrie 12, 2017
danieldecembrie 3, 2017
Prefațarea partidei CDU Lisabona și Timișoara Saracens
danieloctombrie 20, 2017
Etapa a 7-a a SuperLigii aduce derby-ul CSM-Steaua
danieloctombrie 6, 2017
Fotbalfebruarie 25, 2018
Externfebruarie 23, 2018
Fotbalfebruarie 23, 2018
Valentin Calafeteanu, jucătorul etapei în SuperLiga de rugby

References: CSM 
 CSM 

CSM 

CSM 
 CSM 
 CSM